open-index/open-wikipedia-markdown huggingface dataset:
Walker County (Alabama)

**Walker County** er et fylke i den amerikanske delstaten Alabama. Det ligger i de sentrale delene av delstaten og grenser mot Winston County i nord, Cullman County i nordøst, Blount County i øst, Jefferson County i sørøst, Tuscaloosa County i sørvest, Fayette County i vest og mot Marion County i nordvest.

Walker Countys totale areal er 2&nbsp;086 km² hvorav 28 km² er vann. I 2000 hadde fylket 70&nbsp;713 innbyggere. Administrasjonssenteret ligger i byen Jasper. 

Fylket ble etablert i 1823 og har fått sitt navn etter senator John W. Walker.
 
## Eksterne lenker
*
Blount County (Alabama)

**Blount County** er et fylke i den amerikanske delstaten Alabama. Det ligger i de sentrale delene av staten og grenser mot Marshall County i nordøst, Etowah County i øst, St. Clair County i sørøst, Walker County og Jefferson County i sørvest og mot Cullman County i vest.

Blount Countys totale areal er  km² hvorav 13 km² er vann. I 2000 hadde fylket  innbyggere. Administrasjonssenteret ligger i byen Oneonta. 

Fylket ble etablert i 1818 og har fått sitt navn etter guvernør Willie G. Blount. 

## Eksterne lenker
*
St. Clair County (Alabama)

**St. Clair County** er et fylke i den amerikanske delstaten Alabama. Det ligger i de sentrale delene av staten og grenser mot Etowah County i nord, Calhoun County i øst, Talladega County i sørøst, Shelby County i sørvest, Jefferson County i vest og mot Blount County i nordvest.

St. Clair Countys totale areal er  km² hvorav 51 km² er vann. I 2000 hadde fylket  innbyggere. Administrasjonssenteret ligger i byen Ashville. 

Fylket ble etablert i 1818 og har fått sitt navn etter general Arthur St. Clair.

## Eksterne lenker
* 
* stclaircountyal.com/
Etowah County

**Etowah County** er et fylke i den amerikanske delstaten Alabama. Det ligger i de sentrale delene av staten og grenser mot DeKalb County i nord, Cherokee County i øst, Calhoun County i sørøst, St. Clair County i sørvest, Blount County i vest og mot Marshall County i nordvest.

Etowah Countys totale areal er 1&nbsp;421&nbsp;km² hvorav 36&nbsp;km² er vann. I 2000 hadde fylket 103&nbsp;459 innbyggere og administrasjonssenteret ligger i byen Gadsden. 

Fylket ble etablert i 1866 og har fått sitt navn etter Cherokee-ord men hva Etowah betyr er ukjent. 

## Eksterne lenker
*
Calhoun County (Alabama)

**Calhoun County** er et fylke i den amerikanske delstaten Alabama. Det ligger i de østlige delene av staten og grenser mot Cherokee County i nordøst, Cleburne County i øst, Talladega County i sør, St. Clair County i vest og mot Etowah County i nordvest.

Calhoun Countys totale areal er 1&nbsp;586 km² hvorav 10 km² er vann. I 2000 hadde fylket 112&nbsp;249 innbyggere. Administrasjonssenteret ligger i byen Anniston. 

Fylket ble etablert i 1832. Det fikk sitt nåværende navn i 1858 og er oppkalt etter senator John C. Calhoun. 

## Eksterne lenker
*
Clay County (Alabama)

**Clay County** er et fylke i den amerikanske delstaten Alabama. Det ligger i de sentrale delene av staten og grenser mot Cleburne County i nord, Randolph County i øst, Tallapoosa County i sør, Coosa County i sørvest og mot Talladega County i vest.

Clay Countys totale areal er 1&nbsp;570 km² hvorav 2 km² er vann. I 2000 hadde fylket 14&nbsp;254 innbyggere. Administrasjonssenteret ligger i byen Ashland.

Fylket ble etablert i 1866. Det fikk sitt navn etter senator Henry Clay. 

## Eksterne lenker
*
Jefferson County (Alabama)

**Jefferson County** er et fylke i den amerikanske delstaten Alabama. Det ligger i de sentrale delene av staten og grenser mot Blount County i nord, St. Clair County i nordøst, Shelby County i sørøst, Bibb County i sør, Tuscaloosa County i sørvest og mot Walker County i nordvest.

Jefferson Countys totale areal er  km² hvorav 29 km² er vann. I 2002 hadde fylket  innbyggere og administrasjonssenteret ligger i byen Birmingham som også er fylkets og Alabamas største by. 

Fylket ble etablert i 1819 og har fått sitt navn etter USAs tredje president Thomas Jefferson. 
## Eksterne lenker
*
Lena Katina

**Lena Katina** (født **Jelena Sergejevna Katina** (russisk: Елена Сергеевна Катина) 4. oktober 1984 i Moskva) er et av de to medlemmene i den russiske popduoen t.A.T.u., der det andre er Julija Volkova. Lena er kjent for å være den «snille jenta» i duoen.

Lena er den yngste av tre barn, hennes far er den anerkjente russiske popmusikkforfatteren Sergej Katin, og hennes mor er Inessa Katina.

I 1994 ble hun med i det berømte russiske barnekoret «Avenue». Hun var medlem av koret i tre år, og ved en alder av 13 ble hun utvalgt til «Neposedi», det mest populære og anerkjente barnekoret på den tiden.

Lena har spilt inn noen sanger som soloartist («Belotsjka», «Chto ne Hvataet», og «Jugoslavija»), men har ikke vist noe mer interesse i å bli soloartist.

## Referanser


## Eksterne lenker
* 
* 
* 
* 
* Presseportalen til gruppen t.A.T.u
*  Tatugirls.de
Stora Enso

**Stora Enso** er et finsk-svensk selskap og verdens nest største skogsindustrikonsern. Det har sete i Helsingfors. Selskapet oppstod gjennom en fusjon mellom Finlands største skogsindustrikonsern *Enso-Gutzeit Oy* og det svenske selskapet STORA i 1998. Enso-Gutzeit Oy var opprinnelig et norsk selskap, grunnlagt av Wilhelm Gutzeit, i Norge som *W. Gutzeit & Co*. Sønnen Hans Gutzeit flyttet selskapet til Finland, der det ble kjent som *Enso-Gutzeit Oy*.

Stora Enso hadde i 2003 45 000 ansatte i 40 land, og solgte trevarer for over 100  milliarder kroner.

## Referanser


## Eksterne lenker
*
Fayette County (Alabama)

**Fayette County** er et fylke i den amerikanske delstaten Alabama. Det ligger i de sentrale delene av staten og grenser mot Marion County i nord, Walker County i øst, Tuscaloosa County i sørøst, Pickens County i sørvest og mot Lamar County i vest.

Fayette Countys totale areal er 1&nbsp;630 km² hvorav 4 km² er vann. I 2000 hadde fylket 18&nbsp;495 innbyggere og administrasjonssenteret ligger i byen Fayette. 

Fylket ble etablert i 1824 og har fått sitt navn etter Marquis de La Fayette som støttet George Washington under amerikanske uavhengighetskrigen.
  
## Eksterne lenker
*
Åssiden Idrettsforening

**Åssiden Idrettsforening** ble stiftet i 1937 som en del av Arbeidernes Idrettsforbund. Bydelen Åssiden tilhørte tidligere Lier kommune, men ble kjøpt av Drammen i 1951. Klubben har tilhold på Åssidenbanen. 

Klubbens drakt er blå- og hvitstripede trøyer, hvite bukser og blå strømper.

## Fotball

### Tabellen

### Historie
Klubben har stort sett holdt til på tredje og fjerde nivå i norsk fotball, men hadde på 1990-tallet en sesong på 2. nivå (1. divisjon).

Åssiden rykket i 2023 opp fra 4 divisjon etter å ha slått Hei Fotball i opprykksfinale etter å ha vunnet sin 4. divisjonsavdeling. 

Fra 2024 spiller Åssiden i 3 divisjon.

### Kjente spillere
*Arne Dokken
*Arild Mathisen
*Odd Johnsen
*Marius Boldt 
*Mads Gundersen 
## Annen idrett

Åssiden IF driver også med ski og håndball, tidligere også bandy.

## Eksterne lenker
* 
*
Talladega County

**Talladega County** er et fylke i den amerikanske delstaten Alabama. Det ligger i de sentrale delene av staten og grenser mot Calhoun County i nord, Cleburne County i nordøst, Clay County i øst, Coosa County i sør, Shelby County i sørvest og mot St. Clair County i nordvest.

Talladega Countys totale areal er 1 969 km² hvorav 54 km² er vann. I 2000 hadde fylket 80 321 innbyggere. Administrasjonssenteret ligger i den største byen Talladega, som ligger noe nord i fylket. Den største byen sør i fylket er Sylacauga.

Fylket ble etablert i 1832 og navnet kommer fra creek-indianernes språk.

## Eksterne lenker
*
Vestlands-Posten

***Vestlands-Posten*** (eller ***Vestlandsposten***) var en avis som ble utgitt i Stavanger fra 1878 til 1916. 

Vestlands-Posten ble grunnlagt av venstremannen, presten og lekmannshøvdingen Lars Oftedal og kom ut tre ganger i uka. Hartvig Halvorsen var den første redaktøren i avisa. Vestlands-Posten ekspanderte raskt og var trolig den avisa utenfor hovedstaden som hadde flest lesere i 1880-årene. Vestlands-Posten ble et innflytelsesrikt organ for en moderat venstrepolitikk og «Bonde-Venstre».

## Referanser


## Litteratur
* 

## Eksterne lenker
* Om ''Den Stavangerske presse'' 1814-1914, blant annet Vestlands-Posten
Mark Foley

**Mark Adam Foley** (født 8. september 1954) er en amerikansk politiker og tidligere et republikansk medlem av  Representantenes hus fra 1995 til 2006. Han representerte det 16. distrikt i Florida. Foley trakk seg fra sine verv da det ble kjent at han hadde sendt e-poster med seksuelt innhold til gutter under 18 år. Som følge av disse opplysningene har FBI startet etterforskning for å avklare om han har begått kriminelle handlinger. Den 3. oktober 2006 sier Mark Foley at han selv skal ha blitt utsatt for gjentatte seksuelle overgrep fra han var 13 til han var 15 år av en prest som var tilknyttet den katolske kirken.

## Se også
* Reaksjonsdannelse

## Referanser


## Eksterne lenker
* 
*
Intonasjonsenhet

En **intonasjonsenhet** er en ytring med en enhetlig intonasjonskontur sentrert rundt en eller to stavelser som bærer hovedtrykk. Intonasjonsenheter er gjerne adskilt med korte pauser.

Intonasjonsenheter kan late til å ha mye felles med setninger, men setninger er en skriftspråklig oppfinnelse, ikke en konvensjon for muntlig snakk. Det kan gjerne gå flere intonasjonsenheter på én setning, noe som lett vil åpenbare seg gjennom transkripsjon av snakk.

## Referanser
Fred Allen

**Fred Allen** (født som **John Florence Sullivan** 31. mai 1894 i Cambridge, Massachusetts, USA død 17. mars 1956 i New York City) var en amerikansk komiker kjent for sine radioprogrammer (1934–1949) under den så kalte radioæraen i Amerika.

Han har fått to stjerner på Hollywood Walk of Fame for sin innsats innen radio og TV.

Fred Allen er kanskje best husket i dag for sin årelange «krangel» med komiker Jack Benny. Både Allen og Benny latterliggjorde og fornærmet hverandre hyppig i deres respektive programmer på radio. Hver gang f.eks. Allen sa noe forulempende om Benny i sitt program, «svarte» Benny med en lignende fornærmelse uken etter. I virkeligheten kom imidlertid Allen og Benny angivelig godt overens.

## Referanser

## Eksterne lenker
*
Jan Svennevig

**Jan Svennevig** (født 3. juli 1962) er en norsk professor i språklig kommunikasjon ved Universitetet i Agder. Han var fram til 2020 tilsatt ved Universitetet i Oslo, Institutt for lingvistiske og nordiske studier. Han har tidligere vært ansatt ved Høgskolen i Agder (1998–2003) og Handelshøyskolen BI (2003–2007).

Svennevig tok doktorgraden i 1997 ved Universitetet i Oslo med en avhandling om samtaler mellom ukjente samtalepartnere, senere publisert som: *Getting acquainted in conversation. A study of initial interactions* (John Benjamins 1999). Han har siden publisert en rekke samtaleanalytiske studier av kommunikasjon mellom minoritetsspråklige og saksbehandlere på offentlige kontorer. 

Svennevig har skrevet flere bøker om kommunikasjon og samtale, blant annet *Språklig samhandling – en innføring i kommunikasjonsteori og diskursanalyse* (Cappelen Akademisk Forlag 2001). Han er redaksjonsmedlem i Norsk lingvistisk tidsskrift.  

Jan Svennevig gjestet Fredrik Skavlans Først og Sist 19. januar 2007 hvor han beskrev «kunsten å si unnskyld» i forbindelse med mediekonflikten mellom Gerd-Liv Valla og Ingunn Yssen.

## Referanser


## Eksterne lenker
Steve Allen

**Stephen Valentine Patrick William Allen** (1921–2000) var en amerikansk komiker, musiker og programleder.

Han har fått to stjerner på Hollywood Walk of Fame for sin innsats innen radio og TV. Han var den første programlederen for *[[The Tonight Show]]* på NBC.

## Referanser


## Eksterne lenker
* 
* The Tonight Show hos  Internet Movie Database
* The Official Website of Steve Allen
Itatiaia nasjonalpark

**Itatiaia nasjonalpark** (Parque Nacional de Itatiaia) er en nasjonalpark i Brasil. Parken ligger på grensen mellom delstatene Rio de Janeiro og Minas Gerais og ble etablert 14. juni 1937. Den er dermed landets eldste nasjonalpark og dekker et område på 300 km². «Itatiaia» betyr «fjell med mange pinakler» på tupi-språket.

Itatiaia dekker deler av fjellområdet Mantiqueira hvor man også finner Pico das Agulhas Negras på 2 878 meter og som er Brasils tredje høyeste fjell. Nasjonalparken er omkranset av naturreservatet Mantiqueira, som danner en økologisk buffersone for nasjonalparken. I parken lever det om lag 250 ulike fuglearter, noe som gjør at den er populær for fugletittere. Parken brukes også av fjellvandrere og fjellklatrere. 

Den nås lettest ved å følge hovedveiforbindelsen *Via Dutra* mellom São Paulo og Rio de Janeiro. Hovedinngangen til parken er i nærheten av Itatiaia by. En annen inngang ligger høyere opp og brukes av de som ønsker å komme nærmere Pico das Agulhas Negras.

## Referanser


## Eksterne lenker
* 
* Turistinformasjon om Itatiaia (engelsk)
* Itamonteturismo, informasjon om overnatting (portugisisk)
* Itatiaia nasjonalpark, offisiell side (portugisisk)
* Informasjon, Itatiaia nasjonalpark (engelsk)
* Satellittfoto (Google)
Eve Arden

**Eve Arden** (født som Eunice Quedens; 1908–1990) var en amerikansk skuespiller.

I 1945 var Eve Arden Oscar-nominert for beste kvinnelige birolle i filmen *[[En amerikansk kvinne]]*. Hun ble tildelt Emmy 1953 for TV-serien *Our Miss Brooks* (1952&ndash;55) og har fått to stjerner på Hollywood Walk of Fame for sin innsats innen radio og TV.

## Filmografi (utvalg)
* 1933 – *[[Den dansende venus]]*
* 1939 – *[[Merket av fengslet]]*
* 1939 – *[[Brødrene Marx på sirkus]]*
* 1941 – *[[Blant stjerner og kometer]]*
* 1941 – *[[En kvinne blant menn]]*
* 1945 – *[[En amerikansk kvinne]]*
* 1952 – *[[Vi er ikke gifte!]]*
* 1959 – *[[En studie i mord]]*
* 1978 – *[[Grease (film)|Grease]]*
* 1982 – *[[Grease 2]]*

## Referanser


## Eksterne lenker
* 
*
Ski- og Ballklubben Skiold

**Ski- og Ballklubben Skiold** (stiftet 7. juni 1910 som **Bragerøen Idrettsforening**) er et idrettslag fra Strømsø i Drammen. Foreningen har hatt tilhold på «Gamle Gress», mer kjent som Marienlyst stadion  siden 1924. Klubbens drakter er røde med hvit besetning, hvite bukser og røde strømper. Klubben drev bandy fra 1920 til sammenslåingen til Drammen Bandy i 1997, og har 2 norske mesterskap, 1939 og 1957. Klubben drev også i en lang periode ishockey, men denne avdelingen ble nedlagt sent på 1970-tallet. Klubbens seniorlag i fotball ligger for tiden i 6. divisjon.

## Meritter A-laget (etter 2009)
Opprykk fra 5. divisjon til 4. divisjon, sesongen 2010. Spilte da kretsmesterfinale mot IBK2, Skiold ble kretsmestere i 5.div etter 4-3 seier. Serien ble vunnet med solid margin etter 17 seire 2 uavgjort og kun 1 tap. Skiold scoret hele 80 mål på 20 kamper og slapp inn 30. Av de 17 seirene kom 10 av 10 mulige på hjemmebanen Gamle Gress, Marienlyst. Storscorer ble Stian Ottersen med sine 20 mål, mens Morten Idal ble assistkonge med 15 målgivende.

## Stadion
Gamle Gress, Marienlyst Drammen. Skiold SBK deler hjemmebane med Strømsgodset IF.

## Eksterne lenker
* 
* 
*
Buss (datakommunikasjon)

**Buss** er innen informatikken et begrep som betegner en serie med parallelle ledninger, det vil si forbindelsene som gjør det mulig for komponentene i en datamaskin (et kretskort) å kommunisere med hverandre. Det skilles mellom databusser, adressebusser og kontrollbusser.

## Databuss
**Databuss** er forbindelsene mellom prosessoren og de ulike enhetene i en datamaskin. Den består av enkeltledere på hovedkortet som forbinder alle delene i datamaskinen som skal sende fra seg eller ta imot data.

Meningen med denne er at den skal overføre data i en datamaskin, f.eks. mellom internminnet, utvidelseskortene, kommunikasjonsporter, diskettstasjon, harddisk, CD-ROM, skjermkort og prosessoren. 

Bredden på databussen forteller hvor mange databits som kan overføres på én gang. En 32-bits databuss kan altså overføre 32 bits, (4 bytes), på en takt av klokkefrekvensen og har 32 parallelle ledere. Alle enhetene i maskinen må da kunne kobles til 32-bits databuss. Noen hovedkort har riktignok ekspansjonskortplasser med en konverter som kan brukes av kort med smalere buss, for eksempel 8-bits kort i en 16 bits maskin. 

**Databussene** ligger på hovedkortet og gjennom disse blir da all informasjon og data du behandler på din datamaskin sendt rundt til de enkelte enhetene som er koblet til hovedkortet med full databuss. På eldre datamaskiner var det parallellport som kunne koble alle lederne i databussen til andre enheter, for eksempel en skriver.

## Adressebuss
**Adressebuss** er betegnelsen på en buss som benyttes til å spesifisere en fysisk adresse. En mikroprosessor eller en mikrokontroller som benytter direkte minnetilgang, bruker adressebussen til å spesifisere lokasjonen til et sted i dataminnet som den skal lese eller skrive til.

Adressebussens bredde bestemmer den maksimale mengden med dataminne i en datamaskin. Et system med 32-biter adressebuss kan adressere 232 = 4,294,967,296 = 4 Gigabyte minne.

## Kontrollbuss
**Kontrollbussen** er en samling kontrollinjer som styrer forskjellige funksjoner på bussen.

## UART enhet
Kommunikasjonsportene har en UART enhet (Universal asynchronous receive and transmit unit) som tar imot  tegn (8bits bytes) fra databussen der en takt i databussen gir like mange bits som bredden av databussen. En seriell port sender disse tegnene ut i rekkefølge. Dette kan sammenlignes med en 16-filers motorvei der trafikken skal sendes videre i en fil. En melding inn på UART enheten kan sees som ett felt som fortsetter som en 16-filers motorvei. Minnet i UART brikken må kunne lagre all informasjonen i meldingen for omdanningen fra 1 fil til 16 filer eller omvendt. 

Enheten kan sende signal om at den er klar til å ta imot mer på en annen leder, DTR, (data terminal ready). 

## Referanser
Liam Neeson

**Liam John Neeson** (født 1952) er en nordirsk skuespiller. Han portretterte Oskar Schindler i filmen *[[Schindlers liste]]*, og har spilt i en rekke andre filmer, inkludert *[[Star Wars Episode I: Den skjulte trussel]]* og *[[Legenden om Narnia (film)|Legenden om Narnia]]*. Han har også spilt flere såkalte «real-life»-roller, inkludert Michael Collins og Alfred Kinsey. Han har vært Academy Award–nominert.

Han giftet seg i 1994 med Natasha Richardson, datter av skuespilleren Vanessa Redgrave og regissør Tony Richardson. De fikk to barn sammen, Michael (født 1995) og Daniel (født 1996). Natasha Richardson ble 16. mars 2009 alvorlig skadet i en ulykke i skibakken i Canada hvor hun var på ferie med de to sønnene. Liam Neeson avbrøt sin filminnspilling i Canada og reiste for å besøke sin kone. Hun ble fraktet til to sykehus i Canada før hun ble fløyet tilbake til New York. Der ble hun lagt inn på Lenox Hill Hospital, hvor hun døde den 18. mars. Dødsårsaken var indre blødning (epiduralt hematom) som følge av støt mot hodet.

Neeson er utnevnt til offiser av Order of the British Empire.

Liam Neeson var med i en video for Amnesty International, som handlet om legalisering av abort i Irland, en video som enkelte konservative og pro-life-aktivister påstår var «anti-katolske». Neeson har også uttalt seg negativt angående resultatet av brexitavstemningen, og han påstår at dette kan slå negativt ut økonomisk for Irland. Neesons mor, Kitty, døde i juni 2020. Men han klarte ikke å vende tilbake til hjembyen i tide for begravelsen på grunn av alle reisebegrensningene forårsaket av covid-19-pandemien.

Neeson er 193 cm høy. Clint Eastwood skal ha mislikt å spille sammen med Neeson som med samme høyde og dominerende tilstedeværelse kunne overskygge Eastwood. Neeson var en ivrig og dyktig bokser som ung og gikk 40 kamper hvorav han vant 30.

## Filmografi

## Referanser


## Eksterne lenker
*
Desi Arnaz

**Desiderio Alberto «Desi» Arnaz y de Acha, III** (født som  2. mars 1917 i Santiago de Cuba på Cuba, død 2. desember 1986 i Del Mar i California i USA) var en kubansk-amerikansk musiker, skuespiller og komiker.

Desi Arnaz har fått to stjerner på Hollywood Walk of Fame for sin innsats innen film og TV. Desi Arnaz var gift med Lucille Ball.

## Referanser


## Eksterne lenker
*
Brynestein

**Brynestein**, også kalt **bryne** eller **hein** (ljåhein), er av sandstein og brukes til å maksimere skarpheten på ulike skjærende verktøy og redskaper, for eksempel kniv og ljå. Etter en grovere sliping av et skjæreblad fjernes små ujevnheter med en mer finkornet brynestein. Dette fører til ytterligere skarphet. Ofte brukes først grovbryne og deretter finbryne.

Prosessen gir en del uønsket varmeutvikling grunnet friksjon. Dette motvirkes ved å tilføre vann eller spytt. For finere verktøy brukes ofte oljebryning til siste finpussen.

Brynesteiner kommer i mange former og grader, tilpasset bruksområdet. Den mest kjente er formet som en lang ellipse (sa. 20&nbsp;cm), og er støpt sammen av to halvparter, én finkornet og en grovkornet. Den er lett å ta med på arbeidsstedet, og stor nok til å falle godt i hånden når ljåen skulle skjerpes. 

Før industrialiseringen av jordbruket foregikk slåtten med ljå, og den måtte stadig skjerpes ved hjelp av et bryne som slåttekaren hadde hengende i beltet. Både brynestein og ljåer er fortsatt i handelen, men slåttonna gjøres i dag maskinelt i det industrielle jordbruket.

## Brynegruver i Norge
Historisk ble det brukt naturlig forekommende finkornet stein, som ble brutt og tilvirket i funnområdet &ndash; gjerne som biprodukt ved produksjon av slipesteiner. Naturstein som egnet seg spesielt var viktig handelsvare. 

Eidsborgbryner fra Eidsborg i Tokke kommune i Vest-Telemark er kjent fra arkeologiske utgravinger i store deler av Nord-Europa, og har vært produsert gjennom fra vikingtid til midt på 1900-tallet.

Heingruva i Mostadmarka i Stjørdal kommune har hittil av arkeologer vært vurdert til å være fra nyere tid, men nyere undersøkelser viser at alderen er tusen år eldre. Det er påvist eksport av bryner herfra allerede på 700-tallet. 

Hans Strøm skriver i *Søndmørs beskrivelse* (del 2, 1766, s.248, stedet han omtaler ligger ved Sunnylvsfjorden): 
«Røbberviig, som ligger strax inden for Skreednakken, i en liden Viig, og ved et Bierg, af hvilket den har faaet Navn; thi Bierget bestaaer af Sandsteen, som inden til seer blaa ud, men uden paa rødagtig, ligesom sædvanlig, og blive her i Mængde udhuggen og anvendt til Bryner eller Hvædsteene, hvortil den skal være meget tienlig.»

## Industriell fremstilling
Nyere bryner er fabrikkert med full kontroll av slipekorn og hardhet. Silisiumkarbid har på 1900-tallet vært et viktig materiale i bryner og andre slipematerialer. De nyeste er av Ceram &ndash; en slektning av kledningen på romferjene.

## Se også
* Slipestål

## Referanser
Bredflangre

**Bredflangre** eller **breiflangre** (*Epipactis helleborine*) er en plante i orkidéfamilien (marihandfamilien).

## Utseende

Bredflangre er en grovere orkidé enn sin nære slektning rødflangre. Den har brede, grønne blader som er plassert alternerende oppover stengelen. Bredflangreplanter kan bli ganske høye og under gode forhold nå meterhøyde.

Blomstene hos bredflangre har ikke veldig spektakulære farger, som regel antar de en skittenrosa farge. De er allikevel ganske pene, på grunn av den spesielle formen og det store antallet. Bredflangre har også mange tydelige støtteblader i blomsterstanden.

## Forekomster i Norge
Bredflangre er en typisk skogsplante, og den krever i tillegg at det er en del kalk i grunnen. Dette fører til at bredflangre ikke er noen vanlig plante. Arten er dessuten en typisk lavlandsart, med en svak kysttilknytning. Allikevel ser den ut til å trives på Holleia i Ringerike.

Bredflangre går allikevel et stykke inn i innlandet, faktisk helt inn til Stor-Elvdal. Langs kysten går planta nord til Karlsøy, helt nord i Troms. Bredflangre er ikke fredet på noen måte og er i rødlistevurderingen 2021 regnet som livskraftig (LC).

## Underarter
I Artsdatabanken er det angitt to underarter. Nominatunderarten *Epipactis helleborine* ssp. *helleborine* kalles skogbredflangre, mens underarten *Epipactis helleborine* ssp. *neerlandica* kalles dyneflangre (tidligere jærflangre). Dyneflangre er oppført på rødlista (2021) som sterkt truet (EN).

## Referanser




## Eksterne lenker
*
Albatros W4

**Albatros W4** var et tysk jagerfly utstyrt med flottører bygd av Albatros Flugzeugwerke GMBH. Prototypen var basert på Albatros D.II og ble i tillegg til flottører også utstyrt med ny haleseksjon og nye vinger, men beholdt Daimler D.III motoren på 160 hk. Bestykningen besto av en eller to LMG 08/15 7,92 mm maskingeværer. Totalt ble 128 maskiner bygd.

Flytypen ble kun brukt av Tyskland.

## Spesifikasjoner
* Topphastighet: 160&nbsp;km/t
* Tomvekt: 790&nbsp;kg
* Maksimal startvekt: 1070&nbsp;kg
* Vingespenn: 9,50 m
* Lengde: 8,26 m
* Høyde: 3,65 m

## Kilder
* Flugzeugtypen.net
Slaget ved Tuyutí

**Slaget ved Tuyuti** var en paraguayansk offensiv i trippelalliansekrigen. Den allierte seieren var nok et stikk i siden for Paraguay som begynte med feilet offensiv og fortsatte med tapet av flåten sin i slaget ved Riachuelo.

I begynnelsen av Mai 1866, foretok Paraguay et angrep på et sumpområde kalt *Estero Bellaco* som feilet. Mens de allierte slo leir i over to uker før de fortsatte framrykningene, beordret den paraguayanske lederen Francisco Solano López et overraskelsesangrep mot Tuyutí den 24. mai.

Paraguay angrep i tre kolonner som utførte en rekke angrep og motangrep som kunne ligne på en latinamerikansk versjon av Waterloo. De paraguayanske kolonnene fortsatte sine angrep, men klarte aldri å overkomme den allierte beskytningen.

Tuyuti var det siste store paraguayanske angrepet. Det viste seg å være et altødeleggende paraguayansk tap. Av de 6000 sårede etter slaget ville en stor del av disse dø i etterkant. Det paraguayanske militæret var slått i filler.

Slaget som skjedde den 24. mai 1866 ved Tuyuti er kjent som det første *slaget ved Tuyuti*. Det andre slaget skjedde den 7. november 1867 hvor begge sider tapte omtrent 2&nbsp;400 menn og var av mindre betydning i krigens forstand.

## Galleri

Fil:Tuyuti1.jpg|Uruguayanske soldater i skyttergrav
Fil:Tuyuti.jpg|Argentinske soldater under Tuyuti-slaget. Malt av Cándido López
Fil:Episódios da guerra no Sul - O tenente-coronel Salustiano Jeronymo dos Reys da 14ª brigada na batalha de Tuyuty, vê cahir o filho, alferes Salustiano Jeronymo Fernandes Reys, moço de 17 anos, ferido por um foguete a congréve..jpg|Oberstløytnant Salustiano Jerônimo dos Reis, den 14. Brigade i slaget ved Tuiuti, ser sin sønn, Ensign Salustiano Jeronymo Fernandes Reys, 17, skadet av et fall til Congreverakett. Selv moralsk mottar kuppet, gir oberst ordre om å avansere.
Fil:Batalla de Tuyuty. Ganada por El Ejercito Aliado el 24 de mayo de 1866 bajo el comando em jefe del General Don Bartolomé Mitre - Ataque del Ejercito Paraguayo à las lineas Argentinas (Cuadro original hecho expresamente para el album).jpg|undefined


## Eksterne lenker
*
Beleiringen av Ladysmith

**Beleiringen av Ladysmith** fant sted under den andre boerkrigen, da spenningen økte mellom Storbritannia og boerrepublikkene sendte britene forsterkninger til provinsen Natal. På tross av advarsler plasserte general George Stuart White sine styrker rundt byen Ladysmith, byen var omgitt av fiendtlig boerterritorium på tre kanter. Da krigen brøt ut ble veier og jernbanelinjen sørover raskt avskåret av boerne og en langvarig beleiring fulgte.

Beleiringen ble en verdenssensasjon; det var Davids kamp mot Goliat – de få boerne mot det mektige britiske imperiet. De beleirede styrkene fikk etterhvert problemer med mat og rent drikkevann og ble stadig mer svekket. Boerne som beleiret forsøkte et større angrep, men det mislyktes da britene hadde klargjort gode forsvarsstillinger og klarte å slå angrepet tilbake.

En unnsetningsstyrke under general Redvers Henry Buller klarte etter et mislykket forsøk å slå seg gjennom og unnsette den beleirede styrken, de hadde da vært isolert i 118 dager. Blant de som deltok i styrken som åpnet beleiringen var den unge løytnant Winston Churchill.

## Eksterne lenker
* 
*  Beleiringen fra byens eget nettsted 
*  The Record of a Regiment of the Line 
*  Four Months Besieged, by H. H. S. Pearse, 1900
*  Arthur Conan Doyle om beleiringen av Ladysmith
Focke-Wulf Fw 187

**Focke-Wulf Fw 187** *Falke* (Falk) var et tungt jagerfly produsert av tyske Focke-Wulf før og under andre verdenskrig. Den første prototypen, Fw 187 V1 (D-AANA), fløy første gang våren 1937. I alt seks prototyper og tre pre-produksjonsmodeller (Fw 187 A-0) ble bygget.

De tre **Fw 187 A-0** ble gjort ferdig sommeren 1939. De var utstyrt med to Jumo 210 Ga motorer på 730 hk hver og hadde en bestykning på to 20&nbsp;mm MG FF maskinkanoner og fire 7,9&nbsp;mm MG 17 maskingeværer. Flyene ble brukt til beskyttelse av fabrikkanleggene til Focke-Wulf og var i strid bemannet av testpiloter.

## Spesifikasjoner (Fw 187 A-0)

## Referanser


## Litteratur
* *Warplanes of the Third Reich*, pp.&nbsp;182–187, William Green, Galahad Books, 1970, 
* MURAWSKI, Marek. Letadla Luftwaffe 1933-45 část 1. Hostomice: Intermodel, 1997. 239 s. ISBN 80-901976-2-0.

## Eksterne lenker
* Focke-Wulf Fw 187
Slaget ved Curupaity

**Slaget ved Curupaity** var et av de viktigste slagene under trippelalliansekrigen.

På morgenen den 22. september 1866 angrep alliansen de befestede paraguayanske skyttergravene ved Curupaity. Paraguayanerne var under kommando av general José E. Díaz. Posisjonen ble holdt av 5&nbsp;000 menn og 49 kanoner hvorav noen var gjemt utenfor angripernes synsfelt. Den brasilianske marinene ga støtteild til de 20&nbsp;000 angriperne, men måtte holde avstand på grunn av kanonene på fortet i Humaitá, som da ledet til at beskytningen fra skipene ble unøyaktig og hadde mindre innvirkning. Paraguayanerne klarte i tillegg å mislede den brasilianske beskytningen til en tom skyttergrav mens de paraguayanske troppene befant seg på et annet sted. Omtrent 20 prosent av de 20&nbsp;000 allierte troppene falt under slaget mens Paraguay tapte mindre enn 100 menn.

Det mislykkede angrepet resulterte i en endring i ledelsen av de allierte styrkene. Paraguay sin dermed største enkeltseier under trippelalliansekrigen ble ikke utnyttet da dens militære leder Francisco Solano López ikke gikk til motangrep mot de allierte. Ikke engang en så suksessrik general som Diaz ville angripe uten López sine ordre. Dette førte til at Curupaity-slaget ble en sidenotis og midlertidig suksess under trippelalliansekrigen.
Albatros Flugzeugwerke

**Albatros Flugzeugwerke GMBH** var en tysk flyprodusent etablert i 1909 i Berlin-Johannisthal av Dr. Walter Huth. Spesielt kjent for sine kampfly bygget under første verdenskrig som for eksempel jagerflyene D.II, D.III, D.IV og D.V, rekognoseringsflyet C.III og marineflyet Albatros W4.

Ble sammenslått med Focke-Wulf i 1930/31.

## Litteratur
* Enzo Angelucci, Paolo Matricardi: *Flugzeuge von den Anfängen bis zum 1. Weltkrieg.* Wiesbaden 1976, ISBN 3-8068-0391-9.
* John F. Connors: *Albatros Fighters in Action.* Carrollton 1981, ISBN 0-89747-115-6.
* Günter Kroschel, Helmut Stützer: *Die deutschen Militärflugzeuge 1910–18.* Lohse-Eissing, Wilhelmshaven 1977, ISBN 3-920602-18-8.
* Kenneth Munson: *Bomber 1914–1919. Patrouillen- und Aufklärungsflugzeuge.* Orell Füssli, Zürich 1968.
* Kenneth Munson: *Kampfflugzeuge, Jagd- und Trainingsflugzeuge 1914–19.* Zürich 1968.
* Heinz Nowarra: *Die Entwicklung der Flugzeuge 1914–18.* München 1959.
* Peter Schiemer: *Die Albatros(Oeffag) Jagdflugzeuge der k.u.k. Luftfahrtruppen.* Weishaupt Verlag, Graz
* 

## Referanser


## Eksterne lenker
* The Virtual Aviation Museum
Treskeverk

Et **treskeverk** er en maskin som skiller det spiselige kornet fra aksene. Treskemaskiner med hånd- eller fotdrift var vanlig på gårdene som dyrket korn. De første var trolig laget av tre, men etterhvert som jernstenger og -bånd ble vanlig handelsvare til overkommelig pris, ble det meste av mekanikken i jern.

Kornaksene måtte bankes for at kornet skulle slippe. Sliulen var vanlig til dette bruk fra førhistorisk tid.

Maskinen besto av en lukket kasse hvor et skovlhjul med 4 skovler på vannrett akse roterte slik at kornneket som ble stukket inn i en munning på siden ble slått. Korn og støv falt så ned en renne til utsiden hvor en samlet det opp for viderebehandling. Ved riktig utforming av maskinhuset blåste støvet lengre vekk enn kornet som da var klart til maling på kvern. De første treskemaskiner ble sveivet for hånd, eller ved pedaldrift. Hadde man en elektromotor og innlagt strøm, kunne det hende at den ble koplet til med en drivreim. Møllene hadde egne treskemaskiner som ble koplet til vannhjulet ved behov.

I Norge hadde enklere hånddrevne treskemaskiner fra 1830-tallet erstattet prilen eller sliulen på mange gårder på de sentrale jordbruksbygdene. Fenomenet var ikke nytt. I Sverige var treskemaskiner allerede tatt i bruk fra 1750-tallet, og i Norge ble teknologien innført det første tiåret av 1800-tallet via Hedmark og Trøndelag. Treskemaskinen er et eksempel på innføring av ny teknologi i landbruket før Det store hamskiftet.

Treskemaskinen var forløperen til treskeverket som kom på 1920-tallet.

I gammel tid tresket man ved å slå løs kornet fra stråene med spesielle slagverktøy, sliuler,  og muskelkraft. Teknikken brukes fortsatt mange steder i verden, blant annet når man tresker ris i Asia. Senere kom stasjonære treskeverk først drevet for hånd, så av store dyr, for eksempel ved hestevandring. Stasjonære og selvgående dampmaskiner overtok siden for hestene, og til slutt kom selvgående treskerne drevet med av traktorer med reimskive; man skar kornet, buntet det i kornband, og fraktet det til treskeverket. Treskeverket bestod av en «slager» som slo kornet ut av aksene. Videre ble kornet, halmen og agnene («skallet») skilt med såld og luft fra 
en «blåse» (kraftig vifte).

I dag gjør en enkelt stormaskin, skurtreskeren, alle disse operasjonene, inklusive pakking i sekk, allerede før kornet forlater åkeren. Treskeverket er der en innebygget del i selvgående skurtreskere.

## Se også
*Drøfting av korn

## Referanser


## Eksterne lenker
* 
*  Model av treskeverk (dansk)
VL D XXI

**VL D XXI** var en lisensbygget versjon av den nederlandske **[[Fokker D.XXI]]** bygget av **[[Valtion Lentokonetehdas]]**, den statlige finske flyindustri. Disse flyene skilte seg hovedsakelig fra originalen ved sin bestykning på fire 7,7&nbsp;mm Browning maskingevær og en Mercury VII radialmotor på 840 hk eller en Pratt & Whitney R-1535 Twin Wasp Junior på 825 hk.
Salif Diao

**Salif Diao** (født 10. februar 1977 i Senegal) er en tidligere senegalesisk fotballspiller. Diao var visekaptein på Senegal, som kom til finalen i African Nations Cup, og som også imponerte under VM i Japan og Sør-Korea 2002. Han er en sterk midtbanespiller som er mest kjent for sine defensive kvaliteter. Diao gikk fra Sedan sommeren 2002, til Liverpool for 5 millioner pund. Imidlertid slet han med å etablere seg på førstelaget, og ble i januar 2007 frigitt av klubben etter å ha spilt 61 kamper og scoret 3 mål. Dermed signerte han en kontrakt med Stoke ut sesongen 2006-2007, etter å ha vært på utlån fra nettopp Liverpool. Han har tidligere spilt for AS Monaco.

## Meritter
* Sølv i African Nations Cup 2002

## Referanser


## Eksterne lenker
* 
* Liverpool.no om Diao
* Liverpools offisielle hjemmeside om Diao
Myrflangre

**Myrflangre** (*Epipactis palustris*) er en plante i orkidéfamilien (marihandfamilien).

## Utseende

Denne orkidéen har et helt spesielt utseende, med store hvite blomster og en grasiøs utforming, har blant annet botanikeren Axel Blytt regnet den for å være Norges vakreste blomst. Den blir ikke så høy, rundt 40 centimeter, men den er slank og har lange, smale blader.

Blomstene er hvite, store og sitter i aks på rundt ti blomster. Myrflangre har jordstengler, og opptrer derfor i bestander.

## Forekomster i Norge
Myrflangre er knytta til kalkrik myr, samtidig som den er varmekjær. Svært mye kalkrik myr har blitt dyrka opp, noe som har ført til at myrflangre har blitt utrydda mange steder. Arten har nå få voksesteder igjen i Norge. Et berømt voksested der den fortsatt finnes er Slåttmyra naturreservat i Nittedal i Akershus.

Arten vokser nå rundt Oslofjorden og i Rogaland. Størst utbredelsen har den i Buskerud, der den er kjent fra en rekke kommuner (Drammen, Lier, Nedre Eiker, Øvre Eiker, Ringerike og Hole). I tillegg er arten kjent fra Hvaler i Østfold, Asker og Nittedal i Akershus, og Hå i Rogaland. Siden artens habitat fortsatt er trua, er myrflangre totalfreda i Norge. Myrflangre er i Norsk rødliste for arter oppført som *[[sterkt truet]]* (EN).

## Referanser




## Eksterne lenker
*
VL Myrsky

**VL Myrsky** (norsk: storm) var et finsk jagerfly utviklet av Valtion Lentokonetehdas. Den første prototypen fløy for første gang i desember 1941 og var det finske flyet som ble bygget i størst antall, prototypen plus 48 produksjoner.
VL Humu

**VL Humu** var en finsk kopi av det amerikanske jagerflyet Brewster F2A Buffalo som skilte seg fra originalen kun i bestykning og motor. Kun en prototype ble fullført. 

## Eksterne lenker
* VL Humu
Hvit skogfrue

**Hvit skogfrue** (*Cephalanthera longifolia*) er en plante i marihandfamilien (orkidéfamilien)

## Utseende
Hvit skogfrue er, sammen med sin nære slektning rød skogfrue, utvilsomt av de mest elegante blomsterplantene i Norge. Den er stor og høyreist, gjerne oppimot halvmeteren, med lange, sverdforma blader.

Arten har en lang klase med hvite, halvåpne blomster, og den synes veldig godt i terrenget. Hvit skogfrue står gjerne i små grupper.

## Forekomster i Norge
Hvit skogfrue er først og fremst en kystbunden plante, og den er i tillegg knytta til skog og skogkanter på kalkrik grunn.

Hvit skogfrue har sine hovedforekomster langs norskekysten, fra Tvedestrand til Ørland. I tillegg går arten litt inn i landet på Østlandet, og den er funnet i Drammen Hurum, Hjartdal og Tokke. Den finnes også i noen spredte forekomster i Ålvik i Hardanger og Steinstøberget.

Arten er sjelden, og derfor totalfreda. Den er også i Norsk rødliste for arter som nær trua (NT).

## Referanser




## Eksterne lenker
*
Cándido López

**Cándido López** (født 29. august 1840 i Buenos Aires i Argentina, død 31. desember 1902) var en argentinsk maler og soldat. Hen er mest berømt for sine detaljerte malerier og tegninger av slagene under trippelalliansekrigen. Han deltok i denne krigen hvor han også mistet sin høyre arm og lærte seg derfor å male med sin venstre hånd.

Han var allerede en ansett kunstner ved 17-årsalderen. Han malerier av slagene viser hans hang for detaljer og framtredende fager som framviser krigen i miniatyr. Mange av hans verker kan ses på den nasjonale kunstmuseet i Buenos Aires. Hen er begravet i *La Recoleta* gravgården i Buenos Aires.

Cándido López begynte sin kunstneriske karriere som en Daguerreotypifotograf i 1858. López begynte med å ta bilder av sin fødeby og gikk snart ut til småbyene og tettstedene i Buenos Aires-provinsen samt sør for Santa Fe-provinsen for å ta en mengde fotografier i perioden 1859 til 1863. Å ta daguerreotypibilder krever mye i form av komposisjon og planlegging før bildet kan tas, noe som ga ham et øye for detaljer som han tok med seg videre i sine malerier.

## Referanser
Proteksjonisme

**Proteksjonisme** er en økonomisk politikk hvor en ved ulike midler begrenser handel mellom land. Proteksjonistiske handelshindringer kan være høye tollsatser, kvotebegrensninger og forskjellige statlige bestemmelser som favoriserer innenlands produksjon. Proteksjonisme står i motsetning til frihandel, hvor ingen kunstige hindre for handel etableres.

Proteksjonisme blir ofte assosiert med økonomiske teorier som merkantilisme, ideen om at det er gunstig å ha et handelsoverskudd med andre land og at man for å nå det må begrense import. De to hovedtyper av proteksjonisme er tradisjonell proteksjonisme, hvor en toll blir innkrevet på varen, og proteksjonisme ved andre midler – moderne proteksjonisme.

## Historie

Etter en periode rundt midten av 1800-tallet med økende frihandel, ble det mot slutten av århundret stadig mer proteksjonisme i verdenshandelen. Dels var proteksjonismen et svar på den lange depresjonen, dels var den knyttet til den nye imperialismen.

## Referanser


## Kilder

* Hobson, Rolf, *Europeisk politisk historie 1750–1950*, Cappelen Damm Akademisk, 2015, ISBN 978-82-02-24316-6

## Eksterne lenker

* Den kjente økonomen Jagdish Bhagwati om proteksjonisme (engelsk)
* «Protectionism – closing off markets», video fra Deutsche Welle (engelsk)
Hesje

En **hesje** er et stativ for tørking av høy, brukt først og fremst i Norge og nordlige deler av Sverige. Marktørking eller høysåter er vanlig der hvor klimaet er tørrere og varmere. Flere steder på Vestlandet brukes navnet *hes*. Hesja har loddrette hesjestaurer med hesjestreng (ståltråd) eller vannrette stenger imellom. «Å hesje» betyr å legge gras på hesja. Etter at graset er tørt kalles det høy.

Hesje med streng settes opp ved at en lager en rett linje med hull i bakken ved hjelp av spett, og så setter staur i hullene. For å få en rett linje kan en enten følge streng langs bakken, eller sikte slik at staur som er satt opp står overrett. Avstanden mellom hullene bør være rundt 1,8 meter, avstanden mellom staurene kalles et «golv», hæsgolv. En legger så første tråd på hesja og fyller den før en legger på neste tråd, alternativt settes hele hæsen opp med alle strengene før en starter å hesje.Ifølge en lærebok om bondeyrket fra 1943 bruker en 4 eller 5 slike tråder, 6 og av og til 7 tråder er imidlertid også vanlig mange steder. Tråden festes til stauren enten ved omkast eller surres fast med snører, hæsband, og egen knyteteknikk, for permanente hæser kan det benyttes spiker/krampe.

Det kreves en spesiell teknikk for å få graset til å ligge slik at hvert lag får nok luft til å tørke. Det er forskjellige tradisjoner for hvordan man hesjer, noen bruker hendene og rive, andre bruker høygaffel. Det er viktig å «riste opp» graset godt før det legges inn i hæsa. Alt etter jordbunn og nedbørsmengde, må hesja støttes opp med skråstilte staur, «skårer», som blir surret fast til de loddrette eller dersom skåra er tiltenkt med «klyft» står den uten surring. Hæsa må også forankres i begge ender til tunge steiner, trær eller godt nedslåtte påler, «hæskogg».

Under hesjinga bruker man gjerne traktor med høyvender eller silosvans for å samle gresset langs hesjene. Tidligere brukte man hest og sleperive.

Høy som blir hesjet bør ikke tas i hus før det har hengt i hesja minst 8 dager, ofte tar det mye lenger tid før det er tørt. Når høyet er tørt rives det ut av hesja og kjøres inn på låve eller annet egnet lagringssted. Tidligere ble høyet tatt inn med hest og høyvogn, nå brukes helst traktor med høysvans.

I lange godværsperioder kunne det hende at graset bare ble spredt for å tørke på bakken. Før det ble hentet inn, var det vanlig å såte det. Graset ble spredt slik at stråene ble liggende hulter til bulter, og så lagt i en haug. Toppen ble gjerne jevnet ut slik at eventuelle byger ikke skulle trenge for langt ned. Høysåta var stor nok til å utgjøre ei bør med børetau for en voksen mann, og sørget for at regn ikke skjemte alt høyet.

## Se også
* Høygaffel
* Høysvans
* Høyvender
* Silosvans
* Sleperive
* Stakk (landbruk)

## Referanser


## Litteratur
* 

## Eksterne lenker
*
Peter B. Kierulf

**Peter Bull Kierulf** (født 1936) er en norsk lege og professor innen fagområdene koagulasjon og inflammasjon med spesiell interesse for monocytter. Han har arbeidet ved Klinisk kjemisk avdeling, Ullevål universitetssykehus.

Som professor emeritus har Kierulf vært forskningsombud for Oslo Universitetssykehus og Det medisinske fakultet ved Universitetet i Oslo fra 2008 til 2017.
Han er far til juristen Anine Kierulf.

## Eksterne lenker
*
Granulocytter

**Granulocytter** er en morfologisk gruppe av leukocytter (hvite blodceller). De omfatter nøytrofile, basofile og eosinofile granulocytter. Til sammen utgjør granulocyttene ca. 60-70% av de hvite blodcellene hos en frisk voksen person.   

Granulocytter inneholder store vesikler kalt granula, derav navnet, som er fylt med forskjellige proteolytiske enzymer og en rekke forbindelser med bakteriedrepende effekt. Slike granula gir karakteristiske fargereaksjoner med bestemte kjemiske forbindelser, og granulocyttene kan på denne bakgrunn deles inn i tre hovedtyper: de nøytrofile, de eosinofile og de basofile granulocyttene. 

Nøytrofile og eosinofile granulocytter finnes først og fremst i blodbanen, men dersom en infeksjon oppstår, kan de raskt bevege seg dit ved at de tiltrekkes av lavmolekylære forbindelser som dannes på betennelsesstedet. 

## Funksjon
De nøytrofile granulocyttene utgjør vanligvis 50-70% (ca. 1500-5000 celler/mikroliter blod) av de sirkulerende hvite blodlegemene, og dominerer tallmessig i forhold til de eosinofile (1-3%) og basofile granulocyttene (0,5-1%).  

Gjennom sin produksjon av hydrolytiske enzymer, hydrogenperoksid og reaktive oksygenforbindelser er de nøytrofile granulocyttene svært viktige i vårt forsvar mot infeksjoner. De ankommer gjerne først til et infeksjons- eller betennelsessted, og økt antall nøytrofile granulocytter i sirkulasjonen blir brukt som en indikasjon på at det er oppstått en betennelse eller en infeksjon i kroppen. Andre grunner til forhøyede nivåer kan være autoimmune sykdommer eller kreft. Ved leukemi og lymfom ser man gjerne et forhøyet antall unormale granulocytter (blaster) i blodet og i beinmargen.  

De eosinofile granulocyttene synes først og fremst å være av betydning ved bekjempelse av forskjellige parasittsykdommer, men de er også gjerne forhøyet i allergiske reaksjoner og astma.     

Granulocyttene er kortlivede celler og er ofte i virksomhet i bare noen timer til noen døgns tid. Døde granulocytter vil derfor raskt hope seg opp i et infisert sår, og de utgjør mesteparten av materien i det vi gjerne kaller puss.    

## Kilder
* Tor Lea: *Immunologi og immunologiske teknikker*, Fagbokforlaget 3. utgave 2006
* Dr. Kåre Haugen: *Forelesningsnotater i faget immunolog*, høsten 2006
Bjarne Andersen

**Bjarne Andersen** (1909–1982) var en norsk skuespiller, regissør og teatersjef. 

Som filmskuespiller debuterte Andersen i *[[To mistenkelige personer (film)|To mistenkelige personer]]* fra 1950. Andersen var tilknyttet Det Norske Teateret fra 1944 til 1958 og igjen fra 1963. Han var teatersjef i Rogaland Teater i perioden 1958 til 1960 og teatersjef ved Den Nationale Scene fra 1961 til 1963. I perioden 1967&ndash;1968 var han leder for Norsk Skuespillerforbund. Han var regnet som en karakterskuespiller, spesielt markerte han seg ved sine Beckett-tolkninger.

Bjarne Andersen regisserte også to filmer; *[[Smuglere i smoking]]* (1957) og *[[Roser til Monica]]* (1956) hvor han også hadde manus. I tillegg skrev han manus til *[[Heksenetter]]* (1954).

Bjarne Andersen hadde rollen som Paul Cox’ følgesvenn, drosjesjåføren Richardson, i hørespillserien *[[God aften, mitt navn er Cox]]*.

## Filmografi
### Skuespiller
* 1981: *Byggmester Solness* (TV)
* 1980: *[[Fabel]]*
* 1979: *[[Jul i Skomakergata]]*
* 1977: *[[Kosmetikkrevolusjonen]]*
* 1976: *[[Reisen til Julestjernen]]*
* 1975: *[[Streik!]]*
* 1973: *[[Brannen]]*
* 1972: *[[Marikens bryllup]]*
* 1971: *[[Erasmus Montanus]]* (TV)  
* 1970: *[[Antigone (TV)|Antigone]]* (TV)  
* 1966: *[[Sult (film)|Sult]]* 
* 1957: *[[Smuglere i smoking]]*  
* 1954: *[[Heksenetter]]*
* 1953: *[[Skøytekongen]]*
* 1952: *[[Nødlanding (film)|Nødlanding]]*
* 1950: *[[To mistenkelige personer (film)|To mistenkelige personer]]*

### Regissør
* *Smuglere i smoking* (1957) 
* *Roser til Monica* (1956) 

### Manus
* *Roser til Monica* (1956) 
* *Heksenetter* (1954)

## Referanser


## Eksterne lenker
*